
J e g y z ő k ö n y v
Készült a Bácsalmás Város Önkormányzat Képviselő-testületének 2013. május 16-án, 15 órai  kezdettel, Bácsalmáson, a Polgármesteri Hivatal I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester,  dr. Bakó Mária Lujza,  Farkas Zoltán, Krizsán Mihály, Nagy Gábor és Turcsányi Csaba  képviselők (7);

Patocskai Ibolya jegyző, Farkas Zoltánné szociális, egészségügyi és családvédelmi osztályvezető, Hortyiné Lapostyán Katalin mb. gazdasági osztályvezető, Prikidánovics Antal oktatási, fejlesztési és gazdálkodási ügyintéző és  Barta Tiborné Gáll Ágnes BÖKK Nkft. ügyvezető (5);  

Előre jelezte távolmaradását:   Bailo Amadou és dr. Tanács Róbert képviselők (2); 

Jegyzőkönyvvezető: Susárszki Ferencné testületi ügyintéző. 

Németh Balázs polgármester köszönti a megjelenteket, megállapítja a határozatképességet, mert a megválasztott 9 főből 7 képviselő jelen van (77,8 %). Jegyzőkönyv-hitelesítőknek dr. Bakó Mária Lujza és Krizsán Mihály képviselőket javasolja. 
A Képviselő-testület egyhangúlag (7 igen szavazattal) az alábbi határozatot hozza: 
129/2013. (V. 16.) Bácsalmás v. öh.

Jegyzőkönyv-hitelesítők kijelölése 



Határozat 

Bácsalmás Város Önkormányzat Képviselő-testülete dr. Bakó Mária Lujza és Krizsán Mihály képviselőket jelöli ki jegyzőkönyv-hitelesítőknek. 
A határozatról értesül: 

- kivonattal: 1. Németh Balázs polgármester 



2. Patocskai Ibolya jegyző 

Németh Balázs polgármester a pótlólag kiosztott meghívón szereplő napirendi pontokat javasolja megtárgyalni. A javaslatát – egyéb vélemény hiányában – szavazásra bocsátja. 

A Képviselő-testület egyhangúlag (7 igen szavazattal) a következő határozatot hozza: 
130/2013. (V. 16.) Bácsalmás v. öh.

Napirend megállapítása 





Határozat 

I. Bácsalmás Város Önkormányzat Képviselő-testülete a 2013. május 16-i rendkívüli ülésén az alábbi napirendi pontokat tárgyalja meg: 
1. BKTT Óvodája és Egységes Óvoda–Bölcsődéjének átszervezése
2. Szakképző intézmények átszervezésének véleményezése
3. A 2013. évi START mintaprogram nagy értékű tárgyi eszközeinek 
beszerzéséről szóló 

114/2013. (IV. 30.) Bácsalmás v. öh. számú határozat módosítása

4. A Bácsalmás Önkormányzati Tűzoltó Parancsnokság kérelme 
finanszírozás biztosítására
5. Kérelem szelektív hulladékgyűjtő edények áthelyezésére
6. Árajánlattevők a 2013. évi START mintaprogram gépeinek 
közbeszerzésére

7. Szociális nyári gyermekétkeztetés

8. A Bácsalmás, Szt János u. 30. szám alatti társasház alapító okirata és 
szervezeti és működési szabályzata 

II. Jelen határozat normatív határozat. 

A határozatról értesül: 

- kivonattal: 1. Németh Balázs polgármester 



2. Patocskai Ibolya jegyző 

1. napirendi pont 

BKTT Óvodája és Egységes Óvoda – Bölcsődéjének átszervezése
(Az előterjesztés írásban mellékelve.) 
Németh Balázs polgármester ismerteti az előterjesztés lényegét, javasolja továbbra is társulás keretei között fenntartani az óvodát, és az előterjesztésben leírtak szerint biztosítani a bölcsődei feladatellátást, amelyhez normatíva igényelhető.  A személyi feltételek adottak, a tárgyi feltétel nem számottevő. 
Taszler Tiborné óvodavezető tájékoztatásul elmondja, hogy az eddigi 10 óvodai csoport helyett 8 lenne, + 1 bölcsődei csoport, összesen 9 csoporttal működne az óvoda a következő tanévtől. 

Németh Balázs polgármester ismerteti az előterjesztéshez kapcsolódó határozati javaslatot, amelyet egyéb vélemény hiányában, szavazásra bocsát. 
A Képviselő-testület egyhangúlag (7 igen szavazattal) az alábbiak szerint határoz: 

131/2013. (V. 16.) Bácsalmás v. öh.

BKTT Óvodája és Egységes Óvoda – 
Bölcsődéjének átszervezése



Határozat 
Bácsalmás Városi Önkormányzat Képviselő-testülete  a Bácsalmás Kistérségi Többcélú Társulás Óvodája és Egységes Óvoda – Bölcsődéje előterjesztés szerinti átszervezésével egyetért, az egységes óvoda – bölcsődei csoport Bácsalmáson történő működtetéséhez biztosítja a szükséges személyi, tárgyi, anyagi feltételeket. 

Határidő: azonnal

Felelős: Németh Balázs polgármester

Operatív felelős: Prikidánovics Antal

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal ügyintéző



4. Bácsalmás Kistérségi Többcélú Társulás

2. napirendi pont 

Szakképző intézmények átszervezésének véleményezése
(A 2. sz. előterjesztés írásban mellékelve.) 
Németh Balázs polgármester ismerteti az előterjesztésben foglaltak lényegét, és elmondja, a helyi szakiskola a bajai Jelky András Szakközépiskola, Szakiskola és Kollégiumhoz fog 
tartozni. 
Prikidánovics Antal ügyintéző tájékoztatásul elmondja, hogy a megye által készített anyagban az átadandó ingatlanok között a  tornacsarnok is szerepel, egyeztetett ezzel kapcsolatban, és a határozati javaslatban már nem szerepelteti a Szt. János u. 7. szám alatti tornacsarnokot, az marad a gimnáziumnál. 
Dr. Bakó Mária Lujza képviselő aziránt érdeklődik, hogy használatba lett-e átadva az ingatlan az intézmény  fenntartójának. 

Németh Balázs polgármester a feltett kérdésre igennel válaszol és hozzáteszi, hogy a megyei  KLIK-kel kötöttek ezzel kapcsolatban szerződést. 
Patocskai Ibolya jegyző kiegészítésül elmondja, hogy az ingatlan ugyanúgy a KLIK kezelésében marad, csak belső átcsoportosításról van szó. 

Dr. Bakó Mária Lujza képviselő megkérdezi, hogy csak a feladat kerül-e bajai intézményhez. 
Németh Balázs polgármester igennel válaszol, és az előterjesztéshez kapcsolódó határozati javaslatot – elfogadás céljából – szavazásra bocsátja. 

A Képviselő-testület egyhangúlag (7 igen szavazattal) a következők szerint határoz: 
132/2013. (V. 16.) Bácsalmás v. öh.

Szakképző intézmények átszervezésének 
véleményezése






Határozat 
Bácsalmás Városi Önkormányzat Képviselő-testülete  a Bács-Kiskun megyei szakképző intézmények tervezett átszervezéséről szóló tájékoztató anyagban foglaltakkal egyetért. 

Az átszervezés után  továbbra is biztosított a településen a szakképzés és a gimnáziumi képzés. 

A tulajdonában lévő, képzéshez szükséges ingatlanok és ingóságok használatához az alábbiak szerint hozzájárul:

· Gimnáziumi képzés:

· székhely: 6430 Bácsalmás Szt. János u. 5.

· telephely: 6430 Bácsalmás Szt. János u. 7. 

· Szakképzés:

· telephely: 6430 Bácsalmás Hősök tere 2.

Határidő: 2013. 05. 15.

Felelős: Németh Balázs polgármester

Operatív felelős: Prikidánovics Antal

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal ügyintéző
- levélben: KLIK Kecskeméti Tankerülete

Prikidánovics Antal ügyintéző és Taszler Tiborné óvodavezető  további jó tanácskozást kívánva, elköszön, és távozik az ülésről. 
3. napirendi pont 

A 2013. évi START mintaprogram nagy értékű tárgyi eszközeinek beszerzéséről szóló

114/2013. (IV. 30.) Bácsalmás v. öh. számú határozat módosítása
(Az előterjesztés írásban mellékelve.) 
Németh Balázs polgármester ismerteti az előterjesztésben foglaltak lényegét. 

Barta Tiborné Gáll Ágnes ügyvezető tájékoztatásul elmondja, ha két gépet egy cégnél szereznek be, akkor árkedvezményt kapnak, valamint kiegészítő tartozékokat is biztosítanak ebben az esetben. Ezzel a lehetőséggel 33 ezer Ft-ot spórolnának meg, ezért kéri a korábbi határozat módosítását. 
Németh Balázs polgármester az előterjesztéshez kapcsolódó határozati javaslatot szavazásra bocsátja. 

A Képviselő-testület egyhangúlag (7 igen szavazattal) az alábbi határozatot hozza: 
133/2013. (V. 16.) Bácsalmás v. öh.

A 2013. évi START mintaprogram nagy 
értékű tárgyi eszközeinek beszerzéséről 
szóló 114/2013. (IV. 30.) Bácsalmás v. öh. 
számú határozat módosítása




Határozat 
Bácsalmás Város Önkormányzatának Képviselő-testülete a 2013. évi START mintaprogram nagy értékű tárgyi eszközeinek beszerzéséről szóló 114/2013. (IV. 30.) Bácsalmás v. öh. számú határozatát módosítja, az alábbiak szerint fogadja el az ajánlatokat:

	Eszköz megnevezése
	Nyertes ajánlattevő
	Beszerzési érték

	Rázóasztal
	Zsalugép Kft.
	nettó 760.000 Ft

	Gyalupad
	Kentech Kft.
	nettó 96.268 Ft

	Asztali körfűrész
	BAR+HOR Kft.
	bruttó 147.240 Ft

	Szalagcsiszoló gép
	Felder Group Hungária Kft.
	bruttó 920.115 Ft

	Védőgázas hegesztő hegesztő-vágó készlettel
	BAR+HOR Kft.
	bruttó 332.405 Ft

	STIHL FS bozótirtó gép
	Borona Bt. 
	bruttó 223.900 Ft

	STIHL MS egykezes motoros fűrész
	Borona Bt.
	bruttó 221.500 Ft

	STIHL MS motoros fűrész
	Borona Bt.
	bruttó 274.900 Ft


Határidő: azonnal

Felelős: Németh Balázs polgármester 


Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:

- kivonattal:
1. Németh Balázs polgármester


2. Patocskai Ibolya jegyző


3. Hortyiné Lapostyán Katalin mb. gazdasági osztályvezető


4. Kerényi Tamás beruházási ügyintéző


5. Barta Tiborné Gáll Ágnes, BÖKK NKft. ügyvezető

4. napirendi pont 
Működési támogatás kérése a tűzoltóság működtetéséhez
(Az előterjesztés írásban mellékelve.) 
Németh Balázs polgármester tájékoztatásul elmondja, hogy felsőbb szervekkel tárgyalást kezdeményeztek a fennálló problémával kapcsolatban, ugyanakkor szakmai megszorításokkal is számolni kell, példaként említi, hogy a 14 főből 10 fő maradhat, és a 24 óra munka és 72 óra pihenőidő helyett 24 óra és 48 óra arányra kell átváltani. A kistérség is megszavazta a tűzoltóság működtetését. A mostani kérelmükben 1,5 millió Ft támogatást kérnek a működtetéshez. 
Dr. Bakó Mária Lujza képviselő aziránt érdeklődik, hogy a tűzoltó parancsnokot értesítették-e   írásban a létszámcsökkentésről. 

Németh Balázs polgármester válaszában elmondja, hogy nem az önkormányzat feladata az említett létszámcsökkentésről történő értesítés, hanem megyei szinten történik az intézkedés. Egyelőre munkaanyagról beszélnek, de ez az intézkedés várható. Az előterjesztéshez kapcsolódó határozati javaslatot elfogadásra ajánlja a testületnek. 

Tóth Árpád alpolgármester rövid időre elhagyja a helyiséget. 
A Képviselő-testület egyhangúlag (6 igen szavazattal) a következő határozatot hozza: 

134/2013. (V. 16.) Bácsalmás v. öh.

Működési támogatás kérése 
a tűzoltóság működtetéséhez




Határozat 
Bácsalmás Városi Önkormányzat Képviselő-testülete a Bácsalmás Önkormányzati Tűzoltó Parancsnokság működéséhez  1.500.000 Ft támogatást biztosít a kötvényforrás terhére, visszapótlási kötelezettség mellett.

Határidő: azonnal

Felelős: Németh Balázs polgármester

Operatív felelős: Hortyiné Lapostyán Katalin mb. osztályvezető 
A határozatról értesül:

- kivonattal:
1. Németh Balázs polgármester



2 Patocskai Ibolya  jegyző



3. Hortyiné Lapostyán Katalin mb. osztályvezető

4. Bácsalmási Önkormányzati Tűzoltó Parancsnokság

(Tóth Árpád alpolgármester visszatér a terembe.) 

5. napirendi pont 

Kérelem szelektív hulladékgyűjtő edények áthelyezésére

(Az előterjesztés írásban mellékelve.) 
Németh Balázs polgármester ismerteti az előterjesztés lényegét, és a hozzá kapcsolódó határozati javaslatot – elfogadás céljából – szavazásra bocsátja. 
A Képviselő-testület egyhangúlag (7 igen szavazattal) a következő határozatot hozza: 

135/2013. (V. 16.) Bácsalmás v. öh.

Kérelem szelektív hulladékgyűjtő 

edények áthelyezésére




Határozat 
Bácsalmás Város Önkormányzatának Képviselő-testülete úgy dönt, hogy a jelenleg Bácsalmás, Mártírok útja 1. szám alatti ABC mellett kihelyezett szelektív hulladékgyűjtő edényeket áthelyezteti Csovcsics János üzlettulajdonos kérelmére, új üzlet kialakítása miatt az élelmiszer üzlete mögötti (Malom felőli oldal) bejáróra. 
Felelős: Németh Balázs polgármester

Határidő: azonnal

Operatív felelős: Vérné Soltész Ilona városüzemeltetési üi.

A határozatról értesül 

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Vérné Soltész Ilona városüzemeltetési üi.

- levélben:
1. Felső-Bácskai Hulladékgazdálkodási Kft. 6521 Vaskút, Kossuth 

     u. 90.

6. napirendi pont 
Árajánlattevők  a 2013. évi START mintaprogram gépeinek közbeszerzésére
(Az előterjesztés írásban mellékelve.) 
Németh Balázs polgármester ismerteti az előterjesztés lényegét, és ajánlatot javasol kérni a HELTI Kft-től és a Borona Bt-től. Az előterjesztéshez kapcsolódó határozati javaslatot az előbb említett két cég nevével kiegészítve bocsátja szavazásra. 
A Képviselő-testület egyhangúlag (7 igen szavazattal) az alábbiak szerint határoz: 

136/2013. (V. 16.) Bácsalmás v. öh.

Árajánlattevők  a 2013. évi START minta-

program gépeinek közbeszerzésére 



Határozat 
Bácsalmás Város Önkormányzatának Képviselő-testülete úgy dönt, hogy a 113/2013. (IV.30.) Bácsalmás v. öh. határozata szerint megindított 2013. évi START mintaprogram gépvásárlási közbeszerzési eljárását a következő szolgáltatók bevonásával valósítja meg:

1. JG-MAX Bt. (6500 Baja, Ifjúság útja 19.) ÜV: Bencses Gábor
bgabor@jgmax.hu
 
2. Agrárus Bt. (2030 Érd, Festő u 35/A.) ÜV: Vörös Sándor

borsl@agrarus.t-online.hu
  
3. Dorker Kft. (6500 Baja, Szegedi út 102.) ÜV: Kövesdi László
dorker@dorker.hu
 
4. HELTI Kft., (6453 Bácsbokod, Bácsalmási út 1.) 
5. Borona Bt. (6400 Kiskunhalas, Bundzsák István u. 12.)
Határidő: azonnal : 

Felelős: Németh Balázs polgármester 

Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül:

- kivonattal:
1. Németh Balázs polgármester 



2. Patocskai Ibolya jegyző 



3. Hortyiné Lapostyán Katalin mb. gazdasági osztályvezető 



4. Barta Tiborné Gáll Ágnes BÖKK Nkft. ügyvezető 

- levélben:
1. JG-MAX Bt  (6500 Baja, Ifjúság útja 19.) ÜV: Bencses Gábor


2. Agrárus Bt. (2030 Érd, Festő u 35/A.) ÜV: Vörös Sándor


3. Dorker Kft. (6500 Baja, Szegedi út 102.) ÜV: Kövesdi László
7. napirendi pont 
Szociális nyári étkeztetés
(Az előterjesztés írásban mellékelve.) 
Farkas Zoltánné osztályvezető tájékoztatásul elmondja, hogy évről évre meghirdetik ezt a pályázati lehetőséget, tavaly nem tudtak élni ezzel a lehetőséggel, mert a felhasználandó nyersanyag 30 %-át helyi termelőtől kellett volna beszerezni, amely nem volt biztosított. Ismerteti az előterjesztés lényegét, és elmondja, hogy a rendelet szövege és a mellékletének tartalma között ellentmondás van, amelyet az előterjesztésben is leírt. 
Tóth Árpád alpolgármester kimegy a helyiségből. 

Az említett dologgal kapcsolatban felhívták az államkincstárt  és a minisztériumot, ahol azt javasolták, nyugodtan nyújtsák be a pályázatot, mert a szándék mindenképpen az, hogy a rászoruló gyermekek étkeztetése megoldott legyen a nyári szünetben. 
Tóth Árpád alpolgármester visszatér a terembe. 
Németh Balázs polgármester az előterjesztéshez kapcsolódó határozati javaslat „B” változatát ajánlja elfogadásra. 

Farkas Zoltánné osztályvezető hozzáteszi, hogy a garantált támogatás 24 %, de eddig mindig megadták a 100 %-ot. Ha kevesebbet adnak, akkor csökkenteni lehet az étkeztetésben részesülők számát. 
Németh Balázs polgármester az alábbi határozat szerinti szöveget bocsátja szavazásra, elfogadás céljából. 
A Képviselő-testület egyhangúlag (7 igen szavazattal) a következők szerint határoz: 
137/2013. (V. 16.) Bácsalmás v. öh.
Szociális nyári étkeztetés 




Határozat 

1. Bácsalmás Város Önkormányzat Képviselő-testülete (a továbbiakban: Képviselő-testület) úgy dönt, hogy az emberi erőforrások miniszterének 30/2013. (IV.30.) EMMI rendelete alapján 105 rendszeres gyermekvédelmi kedvezményre jogosult kiskorú részére napi egyszeri melegétkeztetés formájában biztosítja a szociális nyári gyermekétkeztetést, 2013. június 24-től 2013. augusztus 30-ig terjedő időszakban.

2. A Képviselő-testület a  nyári gyermekétkeztetés finanszírozásához  önerő nélküli támogatási igényt nyújt be az emberi erőforrások miniszteréhez és vállalja, hogy az étkeztetés időszaka alatt az Alapszolgáltatási Központ Gyermekjóléti Szolgálata és a családsegítésben dolgozó családgondozók szabadidős programokat szerveznek az étkeztetésben részesülő gyermekek részére.   Támogatási igény:  2. 263 800 Ft.

Határidő:  azonnal, ill. folyamatos 2013. augusztus 30-ig 
Felelős  :  Németh Balázs polgármester 

Operatív felelős:  Farkas Zoltánné szociális, egészségügyi és családvédelmi 



osztályvezető  

                  
     és Hortyiné Lapostyán Katalin mb. gazdasági osztályvezető

A határozatról értesül: 

- kivonattal:  1 .Németh Balázs  polgármester 


         
 2. Patocskai Ibolya jegyző



 3. Farkas Zoltánné Szociális, Egészségügyi és Családvédelmi 



Oszt.vez. 

                     4. Hortyiné Lapostyán Katalin Gazdasági Osztály  

8. napirendi pont 
Bácsalmás, Szt. János u. 30. sz. alatti társasház alapító okiratának módosítása, szervezeti és működési szabályzat elfogadása
(Az alapító okirat tervezete és a szervezeti és működési szabályzat tervezete írásban mellékelve.) 
Patocskai Ibolya  jegyző tájékoztatásul elmondja, hogy az idén derült ki, hogy módosítani kell a társasházi alapító okiratot, mert nem fedi a valóságot, valamint szervezeti és működési szabályzattal is kell rendelkeznie a társasháznak. A lakók többsége ügyvédet bízott meg e feladat elvégzésével. Az önkormányzat képviseletére a  Képviselő-testületnek meg kell bíznia valakit, aki képviseli az érdekeit a lakógyűlésen. 

Németh Balázs polgármester vállalja a képviseletet, ha ráér az adott időpontban. 

Tóth Árpád alpolgármester szükség esetén helyettesíti majd a polgármestert. 

Nagy Gábor képviselő elmondja, hogy szeretnék, ha minél előbb megtörténne a dokumentumok elfogadása. 

Németh Balázs polgármester szerint, mivel az ülés elején lett kiosztva az anyag, nem volt elég idő az átolvasására, ezért most nem tudnak döntést hozni e témában. 

Farkas Zoltán képviselő aziránt érdeklődik, milyen részben van az önkormányzatnak tulajdonjoga az adott ingatlanban. 
Nagy Gábor képviselő pontosan nem tudja, de a nagyobb rész önkormányzati tulajdonban van. 

Patocskai Ibolya jegyző elmondja, hogy holnap jön a hivatalba dr. Vavró Beáta ügyvéd, aki a Hősök tere 14. szám alatti ingatlan alapító okiratát készíti, ezért megkérdezi, átnézetheti-e vele ezeket a dokumentumokat. 

Németh Balázs polgármester javasolja a testületnek, kérje fel dr. Vavró Beáta ügyvédet a Szt. János u. 30. szám alatti ingatlan alapító okirattervezetének és szervezeti és működési szabályzat-tervezetének áttekintésére. E javaslatát – elfogadás céljából – szavazásra bocsátja. 

A Képviselő-testület egyhangúlag (7 igen szavazattal) az alábbiak szerint határoz: 

138/2013. (V. 16.) Bácsalmás v. öh.
Bácsalmás, Szt. János u. 30. sz. alatti 
társasház alapító okiratának módosítása, 

szervezeti és működési szabályzat 

elfogadása 







Határozat 
Bácsalmás Város Önkormányzat Képviselő-testülete felkéri dr. Vavró Beáta ügyvédet a Bácsalmás, Szt. János u. 30. szám alatti társasház alapító okirat módosításának és a szervezeti és működési szabályzat tervezetének áttekintésére. 
Határidő: azonnal 

Felelős : Németh Balázs polgármester 

A határozatról értesül: 

- kivonattal: 1. Németh Balázs polgármester 



2. Patocskai Ibolya jegyző 



3. Hortyiné Lapostyán Katalin mb. gazdasági osztályvezető 
Németh Balázs polgármester elmondja,  hogy a hétvégén lesz a pünkösdi rendezvény, és  kéri a képviselőket, jegyző asszonyt és osztályvezetőket a rendezvényen való aktív  részvételre.  Egyéb napirend nem lévén, megköszöni a részvételt, és az ülést 16 órakor berekeszti. 
K. m. f.
Németh Balázs  





Patocskai Ibolya 

    polgármester 






jegyző 

Dr. Bakó Mária Lujza 




Krizsán Mihály 
képviselők, jegyzőkönyv-hitelesítők 

